|  |  |
| --- | --- |
| Møde i Arbejdsmiljøudvalget  Dato: 23. april 2013  Sted: Sygeplejevidenskab  Til stede: Helle Nielsen, Dorte Olsson, Jakob Bønløkke, Thorsten Hansen, Gitte Hartvigsen, Regner Birkelund  Referent: Pernille Holst Kümpel   1. **Godkendelse af dagsorden:**   Dagordenen blev godkendt med tilføjelsen “Fysisk APV” under evt.   1. **Godkendelse af referat:**   Referatet blev godkendt uden kommentarer.   1. **Meddelelser:**  * Nærved ulykke i 1261: En laborant har arbejdet ved en station med en forstoppet slange. Resultatet bliver at en giftig væske sprøjter op i øjnene på laboranten. Da væsken var meget fortyndet og laboranten straks skyllede øjnene med vand er der heldigvis ingen varige mén, men det har givet anledning til en ændring/opdatering af sikkerheden i laboratorierne (se punkt 4.). * UNILAB 1181: Klimakamrene skal til at gennemgå en renovering. I den anledning skal det sikres at renoveringen lever op til AU’s krav for arbejdsmiljø. * Evakueringsudstyr i 1260: Evakueringsudstyret er endelig blevet leveret, og det er besluttet hvor det meste skal placeres, men pga. lidt langsomme arbejdsgange og et stort arbejdspres på dem der skal sætte udstyret op vil der formentlig gå lidt tid inden det kommer op. * Skilte med ”glat gulv”: Da nogle hen over vinteren har været ved at komme til skade på de glatte stier udenfor bygningerne har Jakob skaffet et skilt til brug om vinteren der advarer mod at der kan være glat. Skiltet var let at skaffe, så det kan overvejes om der skal skaffes flere hjem til næste vinter.   Desuden vil Dorthe og Jakob tage kontakt til rengøringen med henblik på anskaffelse af skilte med advarsler om våde og glatte gulve, der kan bruges ved gulvvask hvor især trappeopgangen i 1260 kan blive glat.   1. **Laboratorie checkliste:**   Da laboratorierne benyttes af mange forskellige personer, der ikke er oplært i de samme sikkerhedsprocedurer, foreslås det at der udarbejdes en ”checkliste” til laboratorierne, som kan bruges ved nye medarbejderes introduktion til laboratorierne og være med til at sikre at alle kender de fornødne regler for sikkerhed og generel brug af lokaler, materialer m.m.  Der kan laves en generel checkliste som så kan tilpasses de forskellige steder ved at tilføje/fjerne nogle punkter.  Med udgangspunkt i det udsendte eksempel vil Jakob forsøge at udforme et udkast. Eventuelle forslag sendes til ham. Gitte skaffer skabelon fra Molekylærbiologi.   1. **Psykisk APV:**   Kontaktudvalget har ud fra den psykiske APV udset nogle indsatsområder og er ved at udarbejde konkrete handlingsplaner. Der vil især blive gjort en særlig indsats mht. ledelse.  Der er også valgt 3 punkter der skal særlig fokus på: Anerkendelse, uønskede arbejdsopgaver og situationer hvor medarbejdere arbejder så meget det går ud over deres privatliv. Det planlægges at der bliver delt små skemaer ud, hvor medarbejderne kan komme med forslag til disse fokusområder, hvorpå nogle konkrete initiativer vil blive udvalgt og sat i gang.  Forslag til hvordan vi forbedrer psykisk APV (især i forbindelse med ledelse) kan sendes til Jakob.   1. **Små punkter:**  * Førstehjælpskasser: Husk at tjekke jeres førstehjælpskasser med jævne mellemrum, samt at gøre dem let tilgængelige for alle medarbejdere. Vi sørger selv for at bestille nye forsyninger hjem så kasserne altid har det fornødne indhold. Hvis man er i tvivl om proceduren for bestilling kan Dorthe hjælpe. * Introduktion nyansatte: Der er generelt tilslutning til at Folkesundhed får udarbejdet en generel infomappe om arbejdsmiljø til nyansatte (og alle andre), lignende den molekylærbiologi har fremstillet.   Nogle af problemstillingerne omkring manglende information til nyansatte vil blive løst med laboratorie checklisten, og der kommer stadig mere information på vores hjemmeside. Men selv i de tilfælde hvor informationerne findes på hjemmesiden er der ofte store problemer med at lokalisere dem.  Jakob vil gerne assistere med at lave en infomappe, men har ikke mulighed for at tage det overordnede ansvar. Der arbejdes videre med ideen samt hvem opgaven evt. kunne uddelegeres til. Der henvises også til at vi har en sikkerhedsrådgiver som der evt. kunne gøres brug af.   * Input til nyhedsbrevet: Jakob vil udforme nogle bidrag til vores nyhedsbrev ang. status på APV opfølgningen, den kommende sikkerhedsfolder samt ideen om en intromappe. * Fladskærme i indgangspartier: Fladskærmene må måske ikke blive siddende i vores indgangspartier pga. brandfare. Der er dog aldrig blevet gjort opmærksom på dette under brandmyndighedernes besøg på AU, og de vil derfor indtil videre blive hængende. * Kælderen i 1260: Der vil i perioden med kontor-rokader være mere rodet i kælderen end normalt, da en del møbler der bliver til overs i første omgang vil blive sat i kælderen indtil vi er sikre på at de skal smides ud i stedet for at blive genbrugt i et andet kontor. Sekretariatet (Pernille Kümpel og Annette Bachmann) holder styr på møblerne, og sørger for at alt det vi sætter derned med henblik på evt. genbrug vil blive mærket med sedler for at vise, at der er styr på møblerne og de ikke bare er sat derned på ubestemt tid.  1. **Nyt fra grupperne:**  * Miljø- og arbejdsmedicin: Dorthe har ryddet op i kemikalierne, og har fundet ud af de forskellige procedurer for bortskaffelse af dem. * Klimakamrene: Intet nyt. * Sygeplejevidenskab: Intet nyt. * Institutsekretariat, Biostatistik, Epidemiologi mv.: Den igangværende kontorrokade giver anledning til en del frustrationer, da det er svært at få klare meldinger om hvem der skal flytte kontorer, hvor de skal flytte hen, og hvornår. Der arbejdes til stadighed på at få mere klarhed omkring dette. * Idræt: Intet nyt.  1. **Eventuelt:**  * Kurser i år: Husk at I som medlemmer i arbejdsmiljøudvalget hvert år har ret til 1½ dags kursus. * Til orientering har Videncenter for Allergi udgivet en folder om regulering af allergifremkaldende stoffer på arbejdspladser der indeholder mange nyttige informationer ang. brug af kemikalier på arbejdspladsen, samt diverse oversigter over faresymboler, sikkerhedssætninger, risikosætninger m.m. Den kan findes her: http://www.videncenterforallergi.dk/nyt-redskab-til-ekspositionskortlaegning.html. * Fysisk APV: Nåede ikke dette punkt.   Næste møde: 27. august på Idræt. | Referat |